
ŠAKIŲ RAJONO SAVIVALDYBĖS ADMINISTRACIJOS
LEKĖČIŲ SENIŪNIJA

2025-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

LEKĖČIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LEKĖČIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus  kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI UŽDAVINIAI

Atsižvelgiant į Šakių rajono savivaldybės prioritetines kryptis, Šakių rajono savivaldybės administracijos Lekėčių seniūnijos uždaviniai yra:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams;
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.

Šakių rajono savivaldybės 2025–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2025–2027 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo.




2025 M. STRATEGINIUS UŽDAVINIUS ĮGYVENDINANČIOS PROGRAMOS

Šakių rajono savivaldybės administracijos Lekėčių seniūnija, vykdydama savo veiklą, prisidėjo prie Šakių rajono savivaldybės strateginio 2025–2027 metų veiklos plano šių programų įgyvendinimo: 
1. Teritorijų vystymo ir ekonominės aplinkos gerinimo programa (kodas 001);
2. Švietimo, sporto ir kultūros puoselėjimo programa (kodas 002);
3. Sveikatos stiprinimo ir socialinės integracijos didinimo programa (kodas 003);
4. Valdymo programa (kodas 004).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

2025 m. Lekėčių seniūnijos numatytas ir vykdomas funkcijas vadovaujantis patvirtintu seniūnijos 2025 metų veiklos planu įgyvendino:
Lekėčių seniūnijos pagrindinis tikslas 2025 m. – gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Lekėčių seniūnijos 2025 m. strateginio veiklos plano programoje iškeltą tikslą, vykdant savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, jiems buvo suteikta reikalinga informacija, išduotos pažymos ir kiti reikalingi dokumentai, suteikta reikalinga socialinė pagalba, įstatymų nustatyta tvarka atlikti notariniai veiksmai, organizuotos gyventojų ir bendruomenių sueigos, vykdyta kultūros-istorijos paminklų priežiūra, gerinta vietinės reikšmės kelių būklė. Siekta efektyviai išnaudoti visus esamus rezervus nedarbui mažinti. Nustatyta tvarka seniūnija teikė valstybės ir savivaldybės institucijoms statistines žinias ir ataskaitas, atliko kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Buvo kuriama saugi ir švari aplinka bendruomenės nariams ir seniūnijos svečiams.
Šakių rajono savivaldybės tarybos 2009 m. spalio 29 d. sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Lekėčių seniūnijoje patvirtintos trys seniūnaitijos: Jančių, Lekėčių, Mikytų.

DUOMENYS APIE SENIŪNIJĄ

	1.
	Seniūnijos plotas
	ha
	7800,02

	2.
	Gyventojų skaičius 2025-12-31
	vnt. 
	1273

	3.
	Bendras kelių ir gatvių ilgis
	 km 
	52,213

	4.
	Gatvių ilgis 
	km
	16,620

	5.
	Seniūnijoje esančių kelių ilgis 
	km
	35,593

	6.
	Atliekų tvarkymo darbai
	t
	64

	7.
	Veikiančių kapinių sk. 
	vnt.
	2

	
	kapinių plotas
	ha
	5,65

	8.
	Seniūnijos gatvių šviestuvų skaičius
	vnt.
	222

	9.
	Seniūnijos prižiūrimų želdinių, piliakalnių plotas
	ha.
	14,79

	10.
	Savivaldybei priklausančio socialinio būsto priežiūra
	vnt.
	2

	11.
	Socialiai remtinų šeimų skaičius
	vnt.
	16

	12.
	Susirašinėjimas su kitomis institucijomis, pažymos juridiniams faktams patvirtinti
	vnt. 
	111




LEKĖČIŲ SENIŪNIJOS 2025 METŲ VEIKLOS PLANO ĮGYVENDINIMO APŽVALGA

Šakių rajono savivaldybės strateginio plėtros plano vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Įgyvendinant Lekėčių seniūnijos 2025 metų veiklos planą buvo siekiama prisidėti prie Šakių rajono savivaldybės 2025–2035 metų strateginiame plėtros plane numatytų tikslų įgyvendinimo:
· skatinti ekonominę plėtrą ir užtikrinti teritorijų vystymą;
· didinti švietimo ir kultūros paslaugų prieinamumą ir kokybę;
· didinti socialinę gerovę;
· stiprinti vietos savivaldą.
Lekėčių seniūnija 2025 m. įgyvendino:
Šakių rajono savivaldybės strateginio 2025–2027 metų veiklos plano programos kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę, 2025 m. buvo žvyruojami bei valomi ir barstomi slidūs keliai ir gatvės. Prižiūrėta 52,213 km seniūnijai priskirtų kelių ir gatvių. 31,95 km kelių lyginome du kartus samdant rangovą. Savo turima technika kelius lyginome šešis kartus. Žvyro įsigyta 1902,6 t, juo buvo užtaisomi kelių įlūžimai, likęs žvyras buvo panaudojamas tęsiant žvyrkelių kelio dangos atnaujinimą. Buvo atnaujinta apie 2,1 km kelio dangos Nosiedų, Kvietiškių ir Pavilkijo kaimuose, kartu pasitelkus ir rėmėjų lėšas. Seniūnijos keliai buvo barstomi kalcio chloridu dulkėtumui sumažinti. Kelius nuo sniego valėme pagal poreikį. Gatves šlavėme 6 kartus. Buvo vykdomas asfalto duobių gatvėse remontas Lekėčių mst. gatvėse ir Rūdšilio kelyje.
Šakių rajono savivaldybės strateginio 2025–2027 metų veiklos plano programos kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“. Įgyvendinant šią priemonę, buvo vykdoma Lekėčių seniūnijos gatvių, pakelių, kapinių, takų tvarkymas, šaligatvių priežiūra. Buvo šienaujami parkai, kelių pakelės, prižiūrimi želdiniai. Miestelyje esančių parkų teritorijos, vejos prie daugiabučių gyvenamųjų namų, kitos rekreacinės zonos, gatvių pakelės buvo šienaujamos kartą per savaitę. Kaimo kelių pakelės buvo nušienautos septynis kartus. Taip pat buvo šienaujama: piliakalnio teritorija – kas du mėnesiai, kaimų kapinaičių plotai - kas trys mėnesiai. Visi miestelio šaligatviai buvo šluojami vieną kartą per savaitę, važiuojamoji gatvės dalis šluojama du kartus per mėnesį. Buvo valomas sniegas nuo šaligatvių ir gatvių ir barstoma druskos mišiniu pagal poreikį.  Lekėčių miestelio, Mikytų bei Pavilkijo gyvenvietės buvo apšviečiamos tamsiuoju paros metu nuo 5.00 val. iki 24.00 val. Miestelio centre esančiame skvere įrengti 4 šviestuvai švietė tamsiuoju paros laiku visus metus. Draugystės gatvėje ir Kauno gatvės atšakoje, link daugiafunkcio centro, buvo pakeisti 6 gelžbetoniniai stulpai cinkuotomis šviestuvų atramomis ir papildomai įrengta 12 naujų šviestuvų, vienoje atramoje natrio lempa pakeista LED lempa. Visos surinktos šiukšlės buvo išrūšiuojamos, žaliąsias atliekas kompostavome seniūnijoje esančioje aikštelėje. Per metus išrūšiavome 64 t atliekų. Mišrios atliekos iš kapinių buvo išvežamos pagal grafiką. Buvo užbaigti nusileidimo į rūsio patalpas po seniūnijos administraciniu pastatu įruošimo darbai ir sutvarkyti rampa bei laiptai. Dalyje rūsio patalpų pakeista elektros instaliacija ir sutvarkytas patalpų apšvietimas. Organizavome stogo dangos, langų ir durų pakeitimo darbus Šakių rajono savivaldybei nuosavybės teise priklausančiame pastate, adresu Lekėčiai, Pušyno g.18A. Įsigijome šoninę dalį prie mechaninės šluotos. Buvo išlaikoma ir remontuojama aplinkos priežiūros technika, mokamas darbo užmokestis ir socialinis draudimas aplinkos tvarkymo darbuotojams.
Šakių rajono savivaldybės strateginio 2025–2027 metų veiklos plano programos kodas 002 „Švietimo, sporto ir kultūros puoselėjimo programa“ seniūnijos uždavinio „Didinti švietimo paslaugų prieinamumą“ priemonę „Mokinius vežančio Lekėčių seniūnijos autobuso išlaikymas“. Įgyvendinant šią priemonę buvo vykdomas mokinių pavėžėjimas iki mokymo įstaigos. 
Šakių rajono savivaldybės strateginio 2025–2027 metų veiklos plano programos kodas 003 „Sveikatos stiprinimo ir socialinės integracijos didinimo programa“ seniūnijos uždavinio „Mažinti socialinės dezintegracijos ir skurdo prielaidas“ ir priemonę „Savivaldybės gyventojų užimtumo skatinimas“. Įgyvendinant šią priemonę buvo tvarkoma Lekėčių miestelio gatvės, pakelės, takai, prižiūrimi šaligatviai ir vietinės reikšmės kelių pakraščiai. Įgyvendinant priemonę, buvo pjaunama žolė, prižiūrimi želdiniai, tam panaudojant pagal užimtumo didinimo darbų programą įdarbintus 2 žmones, aprūpinant juos būtinomis darbo priemonėmis.
Šakių rajono savivaldybės strateginio 2025–2027 metų veiklos plano programos kodas 003 „Sveikatos stiprinimo ir socialinės integracijos didinimo programa“ seniūnijos uždavinio „Mažinti socialinės dezintegracijos ir skurdo prielaidas“, priemonę „Užtikrinti finansinės pagalbos teikimą Lekėčių seniūnijos gyventojams (išmokos mokėjimams ir kt.)“. Įgyvendinant šią priemonę buvo tinkamai organizuojamas vienkartinių pašalpų skyrimas pagal poreikį. Buvo lankomos socialiai remtinos šeimos, vieniši ir turintys negalią gyventojai. Asmenims, kurie atliko visuomenei naudingą darbą, buvo nupirktos darbo priemonės. Buvo renkamas socialinio būsto nuomos mokestis. Rinkome administruojamų būstų ir išnuomotų negyvenamųjų patalpų nuomos mokestį.
Šakių rajono savivaldybės strateginio 2025–2027 metų veiklos plano programos kodas 004 „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“, buvo naudojamos lėšos ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms, komunalinėms paslaugoms, išlaidoms seniūnijos patalpų išlaikymui.
Šakių rajono savivaldybės strateginio 2025–2027 metų veiklos plano programos kodas 004 „Valdymo programa“ seniūnijos uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“. Įgyvendinant šią priemonę buvo dirbama su metrikacijos ir gyvenamosios vietos deklaravimo informacine sistema (MGVDIS), DVS programa (KONTORA), VIPIS viešųjų pirkimų sistema, SVS sutarčių valdymo sistema, EAIS (Elektroninio archyvo informacine sistema). Buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Buvo išduodami laidojimo leidimai, rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai, dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Buvo atliekami notariniai veiksmai, sudaromi testamentai.
Įgyvendinant 2025 metų veiklos planą bei tikslą buvo užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos ataskaitoje administracijos direktoriui.
Seniūnijos funkcijos 2025 m.:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· dalyvavo vertinant  atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrino prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· rinko ir merui teikė duomenis, reikalingus savivaldybės teritorijoje gyvenančių vaikų apskaitai;
· registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis savivaldybės administracijos direktoriui;
· dalyvavo rengiant ir įgyvendinant kaimo plėtros programas;
· dalyvavo organizuojant ir įgyvendinant civilinę saugą;
· dalyvavo rengiant ir įgyvendinant gyventojų užimtumo programas;
· dalyvavo organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvavo kuriant ir įgyvendinant informacinės visuomenės plėtros programas;
· dalyvavo organizuojant gyventojų sporto ir kultūros renginius;
· dalyvavo organizuojant viešuosius darbus ir visuomenei naudingą veiklą;
· organizavo nemokamus viešuosius darbus nustatyta tvarka pasiųstiems asmenims; 
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· dalyvavo vykdant socialinės paramos teikimą ir socialinių išmokų, pašalpų mokėjimą bei kontrolę;
· teisės aktų nustatyta tvarka dalyvavo įgyvendinant valstybės perduotas funkcijas žemės ūkio srityje;
· dalyvavo rengiant ir įgyvendinant vietos veiklos grupių programas ir vietos plėtros strategijas;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išdavė seniūnijos aptarnaujamos teritorijos gyventojams Lietuvos Respublikos gyvenamosios vietos įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· Vyriausybės nustatyta tvarka išdavė leidimus laidoti;
· dalyvavo organizuojant viešųjų paslaugų teikimą ir (ar) prižiūrint, kaip teikiamos viešosios paslaugos, teikė pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 54 straipsnio 2 dalyje numatytais atvejais pati teikė šias paslaugas;
· užtikrino tinkamą seniūnijos dokumentų tvarkymą, naudojimą ir saugojimą;
· teisės aktų nustatyta tvarka organizavo seniūnijoje esančio turto inventorizaciją;
· organizavo seniūnijoje esančio ilgalaikio ir trumpalaikio turto efektyvų valdymą ir naudojimą;
· dalyvavo įgyvendinant seniūnijoje kultūrinių renginių, kuriuos rengė kultūros įstaigos, projektus;
· vykdė rajono savivaldybei nuosavybės teise priklausančių gyvenamųjų patalpų administravimą;
· atliko kitas Lietuvos Respublikos vietos savivaldos įstatymo ar savivaldybės tarybos sprendimu nustatytas, funkcijas.
Įgyvendinant Lekėčių seniūnijos 2025 metų veiklos planą bei uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Suteikiama reikalinga informacija, išduotos pažymos, suteikta reikalinga socialinė pagalba, deklaruota gyvenamoji vieta ir kitos funkcijos. Buvo kuriama saugi ir švari aplinka bendruomenės nariams, seniūnijos svečiams.


Seniūnas                                                                                                             Ričardas Krikštolaitis
